करीना कपूर ने 'रात का नशा' सॉन्ग पर बिखेरा डांस का जादू, जज बजाने लगे सीटियां- देखें वीडियो  
करीना कपूर ने डांस इंडिया डांस के मंच पर बिखेरा अपना जादू
अपने डांस से बेबो ने किया सबको हैरान
करीना कपूर का वीडियो सोशल मीडिया पर हुआ वायरल
बॉलीवुड एक्ट्रेस करीना कपूर खान सोशल मीडिया पर एक्टिव नहीं रहती हैं, लेकिन उनकी फोटो और वीडियो सोशल मीडिया पर हमेशा धमाल मचाते हैं. 'अंग्रेजी मीडियम' की शूटिंग में लगी करीना कपूर का एक डांस वीडियो सोशल मीडिया पर खूब ध्यान खींच रहा है. इस वीडियो को करीना कपूर के फैन पेज ने इंस्टाग्राम पर शेयर किया है, जिसमें उनका डांस और उनकी अदाएं देखने लायक हैं. करीना कपूर का यह वीडियो 'डांस इंडिया डांस 7' के मंच का है, हालांकि अब बेबो यानी करीना कपूर ने बतौर जज शो छोड़ दिया है. लेकिन उनका यह वीडियो सुर्खियां बटोरने के लिए काफी है. खास बात तो यह है कि कुछ देर पहले ही आए इस वीडियो को करीब 3 लाख से भी ज्यादा बार देखा जा चुका है. 
Can you guess this song and from which movie it was? 
A post shared by  Kareena Kapoor Khan (@therealkareenakapoor) on Jul 10, 2019 at 6:31am PDT
सोशल मीडिया पर पोस्ट हुए इस वीडियो में करीना कपूर 'डांस इंडिया डांस' के एक्स कंटेस्टेंट्स के साथ अपने ही सुपरहिट गाने 'रात का नशा' पर डांस कर रही हैं. वीडियो में करीना कपूर के डांस स्टेप्स और उनके एक्सप्रेशन्स तारीफ के लायक हैं. इसके अलावा वीडियो में ब्लू ग्लिटरी ड्रेस पहने नजर आ रही करीना कपूर का लुक भी काफी जबरदस्त लग रहा है. करीना कपूर का यह डांस देखकर वहां मौजूद जज ने भी उनकी खूब तारीफ की और बॉस्को तो सीटियां ही बजाने लगे. 
#angrezimedium 
A post shared by  Kareena Kapoor Khan (@therealkareenakapoor) on Jul 4, 2019 at 10:12pm PDT
बता दें कि करीना कपूर ने बतौर जज डांस इंडिया डांस 7 में एंट्री की थी, लेकिन अपनी फिल्म की शूटिंग के वजह से उन्हें शो छोड़ना पड़ा. हालांकि आजकल करीना कपूर 'अंग्रेजी मीडियम' की शूटिंग में लगी हुई हैं. करीना कपूर की यह फिल्म 24 अप्रैल, 2020 में रिलीज होगी. इस फिल्म में करीना कपूर के साथ बॉलीवुड के दिग्गज इमरान खान मुख्य भूमिका में नजर आएंगे. दिनेश विजन के निर्देशन में तैयार हो रही फिल्म 'अंग्रेजी मीडियम' को मैडॉक फिल्म्स के बैनर तले बनाया जा रहा है. इस फिल्म के अलावा करीना कपूर जल्द ही अक्षय कुमार की फिल्म 'गुड न्यूज' में भी दिखाई देंगी.